ไฟแนนซ์ทูเดย์
การเรียกค่าเสียหายการดำเนินโครงการรับจำนำข้าวจากอดีตนายกรัฐมนตรีหญิงคนแรกของไทย ยังเป็นประเด็นร้อนในกระทรวงการคลัง ว่า อภิศักดิ์ ตันติวรวงศ์ รมว.คลัง จะเป็นผู้ลงนามเอง หรือจะโยนเผือกร้อนให้ วิสุทธิ์ ศรีสุพรรณ รมช.คลัง เป็นผู้เซ็นแทน แต่ที่ต้องเซ็นแน่ๆ คือ สมชัย สัจจพงษ์ ปลัดกระทรวงการคลัง พร้อมเซ็นคู่กับรัฐมนตรี เพราะมั่นใจว่าทำตามกฎหมายไม่มีอะไรต้องกังวล
13 ต.ค. 2559

การเรียกค่าเสียหายการดำเนินโครงการรับจำนำข้าวจากอดีตนายกรัฐมนตรีหญิงคนแรกของไทย ยังเป็นประเด็นร้อนในกระทรวงการคลัง ว่า อภิศักดิ์ ตันติวรวงศ์ รมว.คลัง จะเป็นผู้ลงนามเอง หรือจะโยนเผือกร้อนให้ วิสุทธิ์ ศรีสุพรรณ รมช.คลัง เป็นผู้เซ็นแทน แต่ที่ต้องเซ็นแน่ๆ คือ สมชัย สัจจพงษ์ ปลัดกระทรวงการคลัง พร้อมเซ็นคู่กับรัฐมนตรี เพราะมั่นใจว่าทำตามกฎหมายไม่มีอะไรต้องกังวล
สุทธิรัตน์ รัตนโชติ อธิบดีกรมบัญชีกลาง เพิ่งรับตำแหน่งใหม่ ก็ต้องเจองานร้อน การพิจารณาเรียกค่าเสียจากโครงการรับจำนำข้าวของรัฐบาลที่ผ่านมาอีกกว่า 1 แสนล้านบาท ซึ่งมีทั้งข้าราชการและเอกชนเข้ามาเกี่ยวข้องจำนวนมาก
ด้าน เอกนิติ นิติทัณฑ์ประภาศ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ยังมีงานหินอีกหลายเรื่องต้องเข็นให้คืบหน้า ทั้งการเร่งรัดเบิกจ่ายงบลงทุนของรัฐวิสาหกิจ การตั้งกองทุนไทยแลนด์ฟิวเจอร์ฟันด์ การเร่งออกกฎหมายกำกับดูแลพัฒนารัฐวิสาหกิจที่ส่วนหนึ่งของกฎหมายต้องมีการตั้งซูเปอร์โฮลดิ้ง ซึ่งรัฐบาลให้ความสำคัญ